b'\n_START_ARTICLE_\nTetrametilsil\xc3\xa0\n_START_SECTION_\nS\xc3\xadntesi i reaccions\n_START_PARAGRAPH_\nEl TMS \xc3\xa9s un subproducte de la producci\xc3\xb3 de metil clorosilans, SiCl\xe2\x82\x93(CH\xe2\x82\x83)4\xe2\x88\x92x, mitjan\xc3\xa7ant una "reacci\xc3\xb3 directa" entre el clorur de metil i el silici. Els productes m\xc3\xa9s \xc3\xbatils d\'aquesta reacci\xc3\xb3 s\xc3\xb3n aquells en qu\xc3\xa8 x = 1, 2, i 3._NEWLINE_El TMS pateix una desprotonaci\xc3\xb3 si es tracta amb butil liti per donar (H\xe2\x82\x83C)\xe2\x82\x83SiCH\xe2\x82\x82Li. Aquest producte, el trimetilsililmetil liti, \xc3\xa9s un freq\xc3\xbcent agent alquilant.\n_START_SECTION_\nUsos en espectrosc\xc3\xb2pia RMN\n_START_PARAGRAPH_\nEl tetrametilsil\xc3\xa0 \xc3\xa9s un est\xc3\xa0ndard intern pel calibratge dels despla\xc3\xa7aments qu\xc3\xadmics de \xc2\xb9H, \xc2\xb9\xc2\xb3C i \xc2\xb2\xe2\x81\xb9Si en espectrosc\xc3\xb2pia RMN. Com que els dotze \xc3\xa0toms d\'hidrogen en la mol\xc3\xa8cula de tetrametilsil\xc3\xa0 s\xc3\xb3n equivalents, el seu espectre RMN de \xc2\xb9H consisteix en un singlet. El despla\xc3\xa7ament qu\xc3\xadmic d\'aquest singlet s\'assigna el valor de \xce\xb4=0,0, i la resta de despla\xc3\xa7aments qu\xc3\xadmics es determinen respecte a aquest. La majoria de compostos estudiats per espectrosc\xc3\xb2pia RMN \xc2\xb9H absorbeixen per sobre del senyal del TMS, aix\xc3\xad no hi ha generalment cap interfer\xc3\xa8ncia entre l\'est\xc3\xa0ndard i la mostra._NEWLINE_De manera similar, els quatre \xc3\xa0toms de carboni en una mol\xc3\xa8cula de tetrametilsil\xc3\xa0 s\xc3\xb3n equivalents. En un espectre RMN de \xc2\xb9\xc2\xb3C desacoblat totalment, el carboni en el tetrametilsil\xc3\xa0 apareix com un singlet, tenint en compte la f\xc3\xa0cil identificaci\xc3\xb3. El despla\xc3\xa7ament qu\xc3\xadmic d\'aquest singlet \xc3\xa9s tamb\xc3\xa9 \xce\xb4=0,0 a l\'espectre de \xc2\xb9\xc2\xb3C, i la resta de despla\xc3\xa7aments qu\xc3\xadmics es determinen respecte a aquest._NEWLINE_Degut a la seva alta volatilitat, el TMS pot ser f\xc3\xa0cilment evaporat, el qual \xc3\xa9s convenient per la recuperaci\xc3\xb3 de mostres analitzades per espectrosc\xc3\xb2pia RMN.'